James Mattis blir forsvarsminister
– Vi skal utnevne «Mad Dog» Mattis som forsvarsminister, men vi kunngjør det ikke før mandag, så ikke si det til noen. Etter flere spekulasjoner bekreftet dermed Donald Trump at 66 år gamle James Mattis får en plass i den nye administrasjonen fra scenen i Ohio natt til fredag. Stor oversikt: Disse skal styre USA de neste fire åreneMattis har fire tiår bak seg i det amerikanske marineinfanteriet, og ble firerstjerners general før han pensjonerte seg. Den nye forsvarsministeren går under flere tilnavn, blant dem «Mad Dog Mattis» og «Warrior Monk» – krigermunken – ettersom han hverken har giftet seg eller fått barn. Den høyt dekorerte 66-åringen har lang erfaring fra slagmarken i land som Irak og Afghanistan, og er kjent som en karismatisk, men eksentrisk soldat. VG skrev om Mattis i 2005: – Det er gøy å skyte mennesker Hello, it's Donald: Endelig ringte Trump til Erna! Ifølge en profil hos The Telegraph nøt Mattis stor respekt hos de som tjenestegjorde under ham, ettersom han stadig deltok langt framme i skarpe operasjoner. I striden skal Mattis ifølge ryktene ha båret med seg en bok med sitater fra den romerske keiseren, filosofen og generalen Marcus Aurelius. I 2004 beordret han et bombeangrep mot det de da mistenkte var et skjulested for opprørskrigere i Irak, men som viste seg å være et bryllup. 42 sivile ble drept. Les også: Leter etter norgesvenner i Trumps nye administrasjonFor at Mattis skal kunne få jobben som forsvarsminister må Kongressen vedta en lov som unntar ham fra det gjeldende regelverket. Det slår nemlig fast at en forsvarsminister ikke kan ha vært i aktiv tjeneste de syv siste årene. Mattis forlot marineinfanteriet for fire år siden. Politisk framstår Mattis som langt mer moderat enn Trump, som han tidligere har kritisert, blant annet for uttalelsen om at USAs NATO-allierte er gratispassasjerer i forsvarsalliansen, ifølge NTB
Den pensjonerte generalen går under navnene «krigermunken» og James «Mad Dog» Mattis.